
ELŐTERJESZTÉS



Csabdi Község Önkormányzat Képviselő-testületének
2026. szeptember 29. napjára összehívott 
rendes, nyílt testületi ülésére











Előterjesztés címe és tárgya: 
Vörösmarty Mihály Könyvtár Könyvtárellátási Szolgáltató Rendszerben végzett tevékenységéről szóló és a helyi könyvtáros munkájáról szóló 2025. évi szakmai beszámolóról

A tárgykört rendező jogszabály:
·  a Magyarország helyi önkormányzatairól szóló 2011. évi CLXXXIX. törvény
·  a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény






Előterjesztő:			Huszárovics Antal polgármester
Az előterjesztést készítette: 	Dr. Sisa András jegyző


Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény alapján az önkormányzat a könyvtári feladatot kétféle módon láthatja el. Nyilvános könyvtár fenntartásával, vagy megyei könyvtár szolgáltatásainak igénybevételével teljesítheti. 
Önkormányzatunk a Megállapodás könyvtárellátási szolgáltatás nyújtására a Vörösmarty Mihály Megyei Könyvtárral megállapodást kötött a könyvtárellátási szolgáltatás nyújtására. 
A megállapodás határozatlan időre szól.
Ezen megállapodás 7.3 pontjában rögzítésre került, hogy a Vörösmarty Könyvtár írásban tájékoztatja az Önkormányzatot a Megállapodásban foglaltak megvalósulásáról, a szolgáltató hely tevékenységéről.

Horváth Éva könyvtáros 2026. augusztus 31. napjáig üzemeltette helyben a könyvtári szolgáltató helyet, rendezetten, panaszmentesen, nagy odafigyeléssel. 2026. szeptember 1-től Huszárovics Dalma látja el a könyvtári feladatokat.

A könyvtári beszámolók jelen előterjesztésem mellékletét képezik.
Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.


Csabdi, 2026. szeptember 16.
Tisztelettel:
   Huszárovics Antal
         polgármester



Határozati javaslat:

Csabdi Község Önkormányzat Képviselő-testületének
/2026. (IX. 29.) határozata

Vörösmarty Mihály Könyvtár Könyvtárellátási Szolgáltató Rendszerben végzett tevékenységéről és a helyi könyvtáros munkájáról szóló 2025. évi szakmai beszámolóról

Csabdi Község Önkormányzat Képviselő-testülete úgy határoz, hogy a Vörösmarty Mihály Könyvtár Könyvtárellátási Szolgáltató Rendszerben végzett tevékenységéről és a helyi könyvtáros munkájáról szóló 2025. évi szakmai beszámolót jóváhagyólag elfogadja.

Határidő:		azonnal
Felelős:		polgármester

2

